S'inicia el nou curs al Centre de Formació de Persones Adultes d'Alaquàs
29/09/2009

# S'inicia el nou curs al Centre de Formació de Persones Adultes d'Alaquàs

*   29/09/2009
*   [Imprimir](#)
*   Compartir
*    https://www.alaquas.org/documento.asp?id\_do=11650

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11650%2F0&title=Ajuntament%20d%27Alaqu%C3%A0s.%20Premsa.S%27inicia%20el%20nou%20curs%20al%20Centre%20de%20Formaci%C3%B3%20de%20Persones%20Adultes%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11650/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11650/29092009inauguracio_curs_epa_Form_4.jpg)](https://www.alaquas.org/ficheros/documentos/2009/2/11650/29092009inauguracio_curs_epa_Form_10.jpg "<a href='https://www.alaquas.org/ficheros/documentos/2009/2/11650/29092009inauguracio_curs_epa_Form_10.jpg' target=_blank><i class='fa fa-external-link' aria-hidden='true'></i>.S'inicia el nou curs al Centre de Formació de Persones Adultes d'Alaquàs</a>")

Més de 900 veïns i veïnes s'han matriculat enguany en l'ampla oferta formativa del centre

L'Alcaldessa d'Alaquàs, Elvira García i el Director del Centre de Formació de Persones Adultes, Carlos Segura, van inaugurar el dilluns 28 de setembre el nou curs escolar. A l'acte van assistir també els i les professores que enguany impartiran els diferents estudis així com més de 200 alumnes del centre.

En les intervencions es va deixar ben patent la importància d'aquest projecte educatiu que ha anat creixent amb el temps donada l'ampla demanda de places formatives i es va destacar el compromís de l'Ajuntament d'Alaquàs per continuar apostant per una educació pública i de qualitat per a totes les persones d'Alaquàs que ho desitgen sense distinció d'edat.

Més de 900 veïns i veïnes d'Alaquàs s'han matriculat ja en els diferents cursos que ofereix el centre educatiu dins de la seua extensa oferta formativa per als majors de 18 anys. Cursos d'alfabetització, d'iniciació a la formació bàsica, de castellà per a persones estrangeres, de valencià de tots els nivells de la Junta Qualificadora de Coneixements de Valencià, de preparació per a la prova d'accés a la Universitat per a majors de 25 anys i per a la prova d'accés a Cicles Formatius de Grau Superior són algunes de les matèries en què aquest centre està especialitzat. També s'impartiran cursos d'idiomes, tallers d'animació sociocultural i activitats literàries. Com a novetat enguany s'impartirà també un curs de cultura àrab.